REIKALAVIMAI TIEKĖJAMS

1. Tiekėjas turi atitikti 1 lentelėje „Reikalavimai Tiekėjo kvalifikacijai“ nurodytus minimalius Tiekėjo kvalifikacijai keliamus reikalavimus. 1 lentelėje nurodytą reikalaujamą kvalifikaciją Tiekėjai (ar jų personalas) privalo būti įgiję iki paraiškų arba iki pasiūlymų (kai paraiškos neteikiamos) pateikimo termino pabaigos.

1 lentelė „Reikalavimai Tiekėjo kvalifikacijai“ 
	Eil. Nr.
	Kvalifikacijos reikalavimai
	Kvalifikacijos reikalavimus patvirtinantys dokumentai
	Reikalavimo taikymas

	1.
	Techninis ir profesinis pajėgumas

	1.1.
	Tiekėjas per paskutinius 3 metus iki pasiūlymų pateikimo termino pabaigos pagal vieną ar daugiau sutarčių yra suteikęs pastatų vidaus vandentiekio, nuotekų ir (ar) šildymo sistemų priežiūros paslaugų, kurių bendra vertė ne mažesnė kaip 100 000,00 (vienas šimtas tūkstančių) EUR be PVM.
	PATEIKIAMA: 
1) pagrindinių per pastaruosius 3 metus suteiktų paslaugų sąrašas (SPS priedas Nr. X), kuriame nurodytos paslaugų bendros sumos, datos ir paslaugų gavėjai (tiek viešieji, tiek privatieji);
2) užsakovų pažymos, kuriose būtų nurodytos suteiktų paslaugų bendros sumos, datos, paslaugų gavėjai, ar paslaugos buvo suteiktos tinkamai.
	1) jeigu pasiūlymą teikia jungtinei veiklai susivienijusių Tiekėjų grupė – reikalavimą turi atitikti visi Tiekėjų grupės nariai kartu (Tiekėjų grupės narių turima patirtis sumuojama), atsižvelgiant į jų prisiimamus įsipareigojimus; 
2) Tiekėjas gali remtis kitų ūkio subjektų pajėgumais tik tuo atveju, jeigu tie subjektai patys vykdys tą Sutarties dalį, kuriai reikia jų turimų pajėgumų; 
3) subtiekėjams šis reikalavimas nekeliamas. 

PASTABA.
Tiekėjui (arba ūkio subjektui, kurio pajėgumais Tiekėjas remiasi) nedraudžiama remtis sutartimi, kurią jie vykdė ne vienas, bet kartu su kitais ūkio subjektais. Tačiau tokiu atveju bus vertinami būtent konkretaus Tiekėjo, dalyvaujančio Pirkime, suteiktos paslaugos jų apimtis, vertė, o ne visas vykdytos sutarties objektas.

	1.2.
	Tiekėjas pirkimo sutarties vykdymui turi paskirti ne mažiau kaip 1 specialistą, kuris turi teisę:
1) vykdyti elektros įrenginių iki 1000 V eksploatavimo darbus (apsaugos nuo elektros kategorija VK (vidurinė kategorija) (iki 1000 V));
2) vykdyti šilumos vartojimo įrenginių eksploatavimo darbus. 

	PATEIKIAMA: 
1) Užpildytas specialistų sąrašas (SPS priedas Nr. X);
2) Valstybinės energetikos reguliavimo tarybos nustatyta tvarka išduotas galiojantis energetikos darbuotojo pažymėjimas, suteikiantis teisę eksploatuoti elektros įrenginius iki 1000 V arba lygiavertis dokumentas;
3) Valstybinės energetikos reguliavimo tarybos nustatyta tvarka išduotas galiojantis energetikos darbuotojo pažymėjimas, suteikiantis teisę eksploatuoti ir prižiūrėti šilumos vartojimo įrenginius ir sistemas arba lygiavertis dokumentas.

Perkantysis subjektas pripažįsta lygiaverčius pažymėjimus / sertifikatus, išduotus kitose Europos Sąjungos valstybėse narėse įsteigtų kompetentingų įstaigų.
	1) jeigu pasiūlymą teikia jungtinei veiklai susivienijusių Tiekėjų grupė – reikalavimą turi atitikti Tiekėjų grupės nario (-ių) specialistai, atsižvelgiant į jų prisiimamus įsipareigojimus Sutarčiai vykdyti; 
2) Tiekėjas gali remtis kitų ūkio subjektų pajėgumais tik tuo atveju, jeigu tie subjektai (jų darbuotojai) patys vykdys tą Sutarties dalį, kuriai reikia jų turimų pajėgumų; 
3) subtiekėjai – jei Tiekėjas (jo pasitelkiami specialistai) pats atitinka keliamą reikalavimą, tačiau ketina pasitelkti subtiekėjus (subtiekėjo specialistus), subtiekėjų specialistai privalo atitikti keliamus reikalavimus, jeigu subtiekėjai (jų darbuotojai) patys vykdys tą Sutarties dalį, kuriai reikia nustatytos kvalifikacijos. 



